ai4bharat/Pralekha huggingface dataset:
വാര്ത്താവിതരണ പ്രക്ഷേപണ മന്ത്രാലയം
ഐഎഫ്എഫ്ഐ 53- ൽ  സുവർണ മയൂരത്തിനായി മത്സരിക്കാൻ 15 സിനിമകൾ
ന്യൂ ഡൽഹി: നവംബർ 07, 2022
നവംബർ 20 മുതൽ 28 വരെ ഗോവയിൽ നടക്കുന്ന ഇന്ത്യയുടെ അന്താരാഷ്ട്ര ചലച്ചിത്രോത്സവത്തിന്റെ 53-ാമത് പതിപ്പിൽ 15 ചിത്രങ്ങളാണ് സുവർണ മയൂരത്തിനായി ഇത്തവണ മത്സരിക്കുന്നത്. 12 അന്താരാഷ്ട്ര സിനിമകളും 3 ഇന്ത്യൻ സിനിമകളുമാണ് ഈ വിഭാഗത്തിൽ മത്സരത്തിനായി ഉള്ളത് .
ഇസ്രായേലി എഴുത്തുകാരനും ചലച്ചിത്ര സംവിധായകനുമായ നദവ് ലാപിഡ്, അമേരിക്കൻ നിർമ്മാതാവ് ജിൻകോ ഗോട്ടോ, ഫ്രഞ്ച് ഫിലിം എഡിറ്റർ പാസ്ക്കൽ ചാവൻസ്, ഫ്രഞ്ച് ഡോക്യുമെന്ററി സംവിധായകൻ, ചലച്ചിത്ര നിരൂപകനും പത്രപ്രവർത്തകനുമായ ഹാവിയർ അംഗുലോ ബാർട്ടൂറൻ, ഇന്ത്യൻ ചലച്ചിത്ര സംവിധായകൻ സുദീപ്തോ സെൻ എന്നിവർ അടങ്ങുന്നതാണ് ഈ വർഷത്തെ ജൂറി.
ഈ വർഷം മത്സരത്തിനുള്ള ചിത്രങ്ങൾ
1. പെർഫെക്റ്റ് നമ്പർ  - പോളിഷ് ചലച്ചിത്ര സംവിധായകൻ ക്രിസ്റ്റോഫ് സാനുസി
2. റെഡ് ഷൂസ്  - മെക്സിക്കൻ ചലച്ചിത്ര സംവിധായകൻ കാർലോസ് ഐച്ചൽമാൻ കൈസർ
3. എ മൈനർ  - ഇറാനിയൻ ചലച്ചിത്ര സംവിധായകൻ ദാരിയുഷ് മെഹർജുയി
4 . നോ എൻഡ്  - ഇറാനിയൻ ചലച്ചിത്ര സംവിധായകൻ നേദാർ സെയ്വർ
5. മെഡിറ്ററേനിയൻ ഫീവർ  - പലസ്തീനിയൻ-ഇസ്രായലി എഴുത്തുകാരിയും സംവിധായകയുമായ മഹാ ഹജ്
6. വെൻ ദി വേവ്സ് ആർ ഗോൺ  - ഫിലിപ്പിനോ സംവിധായകൻ ലാവ് ഡിയസ്
7 .ഐ ഹാവ് ഇലക്ട്രിക്ക് ഡ്രീംസ്  - കോസ്റ്റാറിക്കൻ ചലച്ചിത്ര സംവിധായക വാലന്റീന മോറെൽ
8. കോൾഡ് ആസ് മാർബിൾ  - അസർബൈജാൻ സംവിധായകൻ ആസിഫ് റുസ്തമോവ്
9. ദി ലൈൻ  - ഫ്രഞ്ച്-സ്വിസ് സംവിധായക ഉർസുല മെയർ
10. സെവൻ ഡോഗ്സ്  - അർജന്റീനിയൻ സംവിധായകൻ റോഡ്രിഗോ ഗ്യൂറേറോ
11. മാരിയ: ദി ഓഷ്യൻ ഏഞ്ചൽ  - ശ്രീലങ്കൻ സംവിധായകൻ അരുണ ജയവർധന
12. ദി കാശ്മീർ ഫയൽസ്  - സംവിധായകൻ വിവേക് അഗ്നിഹോത്രി
13. നീസോ  - സംവിധായക സുദാദ് കദാൻ - അറബി ചിത്രം
14. ദി സ്റ്റോറി ടെല്ലർ  - അനന്ത് മഹാദേവൻ
15.കുരങ്ങു പെഡൽ  - സംവിധായകൻ കമലകണ്ണൻ
RRTN/SKY
(
പ്രധാനമന്ത്രിയുടെ ഓഫീസ്
ലോക സംസ്കൃത ദിനത്തിൽ പ്രധാനമന്ത്രി രാജ്യത്തെ അഭിവാദ്യം ചെയ്യുന്നു
ലോക സംസ്കൃത ദിനത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി ആശംസകൾ അറിയിക്കുകയും സംസ്കൃതത്തിൽ ജനങ്ങളോട് ആശംസകൾ പങ്കുവെക്കുകയും ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു :
"एषा भाषा प्राचीना चेदपि आधुनिकी,
यस्यां गहनं तत्त्वज्ञानम् अस्ति तरुणं काव्यम् अपि अस्ति,
या सरलतया अभ्यासयोग्या परं श्रेष्ठदर्शनयुक्ता च,
तां संस्कृतभाषाम् अधिकाधिकं जनाः पठेयुः।
सर्वेभ्यः संस्कृतदिवसस्य शुभाशयाः।"
പ്രധാനമന്ത്രിയുടെ ഓഫീസ്
അന്താരാഷ്ട്ര കടുവ ദിനത്തോടനുബന്ധിച്ച് കടുവ സംരക്ഷണ പ്രവർത്തകരുടെ ശ്രമങ്ങളെ പ്രധാനമന്ത്രി അഭിനന്ദിച്ചു
അന്താരാഷ്ട്ര കടുവ ദിനത്തോടനുബന്ധിച്ച് കടുവ സംരക്ഷണ പ്രവർത്തകരുടെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
“അന്താരാഷ്ട്ര കടുവ ദിനത്തിൽ, കടുവയെ സംരക്ഷിക്കാൻ സജീവമായി പ്രവർത്തിക്കുന്ന എല്ലാവരെയും ഞാൻ അഭിനന്ദിക്കുന്നു. 75,000 ചതുരശ്ര കിലോമീറ്റർ വിസ്തൃതിയുള്ള 52 കടുവാ സങ്കേതങ്ങൾ ഇന്ത്യയിലുണ്ടെന്നത് നിങ്ങൾക്ക് അഭിമാനം പകരും. കടുവ സംരക്ഷണത്തിൽ തദ്ദേശീയ സമൂഹങ്ങളെ ഉൾപ്പെടുത്തുന്നതിന് നൂതനമായ നടപടികൾ സ്വീകരിച്ചുവരികയാണ്.
--ND--
(On International Tiger Day, I laud all those who are actively working to protect the tiger. It would make you proud that India has 52 tiger reserves covering over 75,000 sq. km. Innovative measures are being undertaken to involve local communities in tiger protection. pic.twitter.com/JlF8dQ3cxn
— Narendra Modi  July 29, 2022
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 84 കോടി പിന്നിട്ടു
കഴിഞ്ഞ 24 മണിക്കൂറിനിടെ 72 ലക്ഷത്തിലേറെ ഡോസുകൾ നൽകി
രോഗമുക്തി നിരക്ക് നിലവിൽ 97.78%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 31,382 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 0.89%
പ്രതിവാര രോഗസ്ഥിരീകരണ നിരക്ക്  തുടർച്ചയായ 91-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 72,20,642 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 82,33,242 സെഷനുകളിലൂടെ ആകെ 84 കോടിയിലേറെ  ഡോസ് വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,70,563
രണ്ടാം ഡോസ് 88,01,251
മുന്നണിപ്പോരാളികൾ
ഒന്നാം ഡോസ് 1,83,48,120
രണ്ടാം ഡോസ് 1,47,20,755
18-44 പ്രായപരിധിയിലുള്ളവർ
ഒന്നാം ഡോസ് 34,09,34,722
രണ്ടാം ഡോസ് 6,89,23,655
45-59 പ്രായപരിധിയിലുള്ളവർ
ഒന്നാം ഡോസ് 15,45,17,383
രണ്ടാം ഡോസ് 7,22,23,600
60നുമേൽ പ്രായമുള്ളവർ
ഒന്നാം ഡോസ് 9,87,31,605
രണ്ടാം ഡോസ് 5,39,46,372
ആകെ 84,15,18,026
കഴിഞ്ഞ 24 മണിക്കൂറിനുള്ളിൽ 32,542 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,28,48,273 ആയി.
ദേശീയ രോഗമുക്തി നിരക്ക് 97.78% ആണ്. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 89-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 31,382 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,00,162 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.89 ശതമാനമാണ്. 2020 മാർച്ചിനുശേഷമുള്ള ഏറ്റവും കുറഞ്ഞ നിരക്കാണിത്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 15,65,696 പരിശോധനകൾ നടത്തി. ആകെ 55.99 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.07 ശതമാനമാണ്. കഴിഞ്ഞ 91 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 2 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 25 ദിവസമായി 3 ശതമാനത്തിൽ താഴെയാണ്. തുടർച്ചയായ 108-ാം ദിവസവും ഇത് 5 ശതമാനത്തിൽ താഴെയാണ്.
(Visitor Counter : 168
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് സ്വര്ണം നേടിയ പുരുഷ ഹോക്കി ടീമിനെ പ്രധാനമന്ത്രി അഭിനന്ദിച്ചു
ഏഷ്യന് ഗെയിംസില് സ്വര്ണമെഡല് നേടിയ പുരുഷ ഹോക്കി ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ടീമിന്റെ അചഞ്ചലമായ പ്രതിബദ്ധത, അഭിനിവേശം, സഹവര്ത്തിത്വം എന്നിവയെ അദ്ദേഹം അഭിനന്ദിക്കുകയും അവരുടെ ഭാവി പരിശ്രമങ്ങള്ക്ക് ആശംസകള് നേരുകയും ചെയ്തു.
''ഏഷ്യന് ഗെയിംസില് നമ്മുടെ പുരുഷ ഹോക്കി ടീമിന്റെ ആവേശകരമായ സ്വര്ണ്ണ മെഡല് വിജയം! ഈഅനിതരസാധാരണമായ പ്രകടനത്തിന് ടീമിന് അഭിനന്ദനങ്ങള്. ഈ ടീമിന്റെ അചഞ്ചലമായ പ്രതിബദ്ധതയും ആവേശവും സഹവര്ത്തിത്വവും ഗെയിസിനെ മാത്രമല്ല, എണ്ണമറ്റ ഇന്ത്യക്കാരുടെ ഹൃദയവും കീഴടക്കി. അവരുടെ ഉത്സാഹനത്തിന്റെ സാക്ഷ്യമാണ് ഈ വിജയം. മുന്നോട്ടുള്ള പ്രയത്നങ്ങള്ക്ക് ആശംസകള്'' പ്രധാനമന്ത്രി എക്സില് പോസ്റ്റ് ചെയ്തു.
NS
(
പ്രത്യേക സേവനങ്ങളും ഫീച്ചറുകളും
ദേശീയ സ്റ്റാറ്റിസ്റ്റിക്കൽ ഓഫീസ് നവംബർ മാസത്തിൽ എറണാകുളം ജില്ലയിൽ സർവ്വേ നടത്തുന്ന പഞ്ചായത്ത്, മുനിസിപ്പാലിറ്റി വാർഡുകളെ കുറിച്ചുള്ള അറിയിപ്പ്.
(കൊച്ചി: നവംബർ 17, 2022
ദേശീയ സ്റ്റാറ്റിസ്റ്റിക്കൽ ഓഫീസ്  അഖിലേന്ത്യ അടിസ്ഥാനത്തിൽ വിവിധ മേഖലകളിൽ വലിയ തോതിൽ സാമ്പിൾ സർവ്വേ നടത്തുന്നു. വിവിധ സാമൂഹിക - സാമ്പത്തിക വിഷയങ്ങളെ കുറിച്ചുള്ള രാജ്യ വ്യാപകമായ ഗാർഹിക സർവ്വേകളിലൂടെയാണ് പ്രധാനമായും വിവരങ്ങൾ ശേഖരിക്കുന്നത്.
സുസ്ഥിരവികസന പദ്ധതിയുടെ ആഗോള സുചകങ്ങൾ നിർണ്ണയിക്കുന്നതിനും ജനങ്ങളിൽ ആയുഷിനെ  കുറിച്ചുള്ള പരിജ്ഞാനം അളക്കുനതിനുമായി നടത്തുന്ന സോസിയോ ഇക്കണോമിക് സർവേയുടെ 79-മത്തെ റൗണ്ട് കൊച്ചി എംസി, പാമ്പാക്കുട, മൂത്തക്കോണം എന്നിവിടങ്ങളിൽ നടക്കുന്നതാണ്.
ഉത്പാദനം, വ്യാപാരം, സേവനങ്ങൾ എന്നീ മേഖലകളിലെ അസംഘടിത സ്ഥാപനങ്ങളുടെ സാമ്പത്തിക പ്രവർത്തന സവിശേഷതകളെ കുറിച്ചുള്ള വിവര ശേഖരണത്തിനാണ് അസംഘടിത മേഖലയിലെ കാർഷികേതരസംഭരങ്ങളുടെ വാർഷിക സർവ്വേ  നടത്തുന്നത്. എറണാകുളം ജില്ലയിൽ ഇതിനായി തിരഞ്ഞെടുക്കപ്പെട്ട ഗ്രാമ പഞ്ചായത്ത് വാർഡുകൾ മൂക്കന്നൂർ വാർഡ് 5, മഞ്ഞള്ളൂർ വാർഡ് 4ഉം 12 ഉം , തിരുമാറാടി വാർഡ് 4, പള്ളിപ്പുറം വാർഡ് 4, വെങ്ങോല വാർഡ് 18. നഗര പ്രദേശങ്ങളിൽ ഇതിനായി തിരഞ്ഞെടുക്കപ്പെട്ട സ്ഥലങ്ങൾ ചേന്ദമംഗലം, ചൊവ്വര, ആമ്പല്ലൂർ എന്നിവയാണ്.
തൊഴിൽ ,തൊഴിലില്ലായ്മ എന്നിവ അളക്കുന്നതിനുള്ള പ്രധാന ലക്ഷ്യങ്ങളോടെയാണ് ആനുകാലിക ലേബർ ഫോഴ്സ് സർവ്വേ  നടത്തുന്നത്. എറണാകുളം ജില്ലയിൽ ഇതിനായി തിരഞ്ഞെടുക്കപെട്ട സ്ഥലങ്ങൾ ആരക്കുഴ വാർഡ് 1, തുറവൂർ വാർഡ് 8, തിരുവാണിയൂർ വാർഡ് 10 ലെ കൊച്ചി എം.സി, പുത്തൻകുരിശ് എന്നിവ ആണ്.
ഇത് കൂടാതെ സർക്കാർ സർവ്വേകൾക്കായി നഗര പ്രദേശങ്ങളുടെ ഭൂപടം തയ്യാറാക്കുന്ന സർവ്വേകൾ - അർബൻ ഫ്രെയിം സർവ്വേ , എറണാകുളം ജില്ലയിൽ കൊച്ചി എം.സി., കുമ്പളങ്ങി, ഏലൂർ, ചേന്ദമംഗലം, വടക്കുംഭാഗം, കിഴക്കുഭാഗം, മൂവാറ്റുപുഴ, കൂവപ്പടി എന്നിവിടങ്ങളിൽ പുരോഗമിക്കുന്നു.
സർവ്വേകൾക്ക് വസ്തു നിഷ്ഠമായ വിവരങ്ങളും മികച്ച സഹകരണവും പൊതുജനങ്ങളും വ്യാപാര വ്യവസായ സ്ഥാപനങ്ങളും നൽകണമെന്ന് അഭ്യർഥിക്കുന്നു
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഭക്ഷ്യ-പൊതുവിതരണ വകുപ്പിന് 'ഒരു രാജ്യം ഒരു റേഷൻ കാർഡ്' പദ്ധതിക്ക് 2020-ലെ പൊതുഭരണത്തിലെ മികവിനുള്ള പ്രധാനമന്ത്രിയുടെ അവാർഡ് ലഭിച്ചു
ഭക്ഷ്യ-പൊതുവിതരണ വകുപ്പിന്  ‘ഒരു രാജ്യം ഒരു റേഷൻ കാർഡ്’  പദ്ധതിക്ക്, 2020 ലെ പൊതുഭരണ മികവിനുള്ള പ്രധാനമന്ത്രിയുടെ പുരസ്കാരം ലഭിച്ചു. 21.04.2022 ന് ന്യൂ ഡൽഹിയിൽ 15-ാമത് സിവിൽ സർവീസ്സ് ദിനത്തിൽ പ്രധാനമന്ത്രി ശ്രീ നരേന്ദ്ര മോദി പൊതുഭരണത്തിലെ മികവിനുള്ള പ്രധാനമന്ത്രിയുടെ പുരസ്കാരങ്ങൾ സമ്മാനിച്ചു. ഇന്നവേഷൻ -സെൻട്രൽ എന്ന വിഭാഗത്തിലാണ് ഭക്ഷ്യ-പൊതുവിതരണ വകുപ്പിന് പുരസ്കാരം.
ദേശീയ ഭക്ഷ്യ ഭദ്രതാ നിയമം അനുസരിച്ചുള്ള എല്ലാ ഗുണഭോക്താക്കൾക്കും, പ്രത്യേകിച്ച് കുടിയേറ്റ ഗുണഭോക്താക്കൾക്കും, ബയോമെട്രിക്/ആധാർ ആധികാരികതയോടെ നിലവിലുള്ള റേഷൻ കാർഡ് മുഖേന രാജ്യത്തെ ഏതെങ്കിലും ന്യായവില കടയിൽ നിന്ന്  പൂർണ്ണമായോ ഭാഗികമായോ ഭക്ഷ്യധാന്യം വാങ്ങാൻ അനുവദിക്കുന്ന രാജ്യവ്യാപകമായ ഒരു നൂതനാശയ പദ്ധതിയാണ് 'ഒരു രാജ്യം ഒരു റേഷൻ കാർഡ്'. നാട്ടിലുള്ള അവരുടെ കുടുംബാംഗങ്ങൾക്ക്, അതേ റേഷൻ കാർഡിൽ അനുവദനീയമായ ഭക്ഷ്യധാന്യത്തിന്റെ അവശേഷിക്കുന്ന അളവ് വാങ്ങാനും ഈ സംവിധാനം അനുവദിക്കുന്നു.
ഒരു രാജ്യം ഒരു റേഷൻ കാർഡ് പദ്ധതി, നിലവിൽ 2022 ഫെബ്രുവരി വരെ 35 സംസ്ഥാനങ്ങളിലും/കേന്ദ്ര ഭരണ പ്രദേശങ്ങളിലുമായി ഏകദേശം 77 കോടി ഗുണഭോക്താക്കളെ  ഉൾക്കൊള്ളുന്നു.
2019 ഓഗസ്റ്റിൽ ഒരു രാജ്യം ഒരു റേഷൻ കാർഡ് പദ്ധതി ആരംഭിച്ചതുമുതൽ, ഇതുവരെ 65 കോടിയിലധികം പോർട്ടബിലിറ്റി ഇടപാടുകൾ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും രേഖപ്പെടുത്തിയിട്ടുണ്ട്. ഇതിലൂടെ ഏകദേശം 36,000 കോടി രൂപയ്ക്ക് തുല്യമായ 121 LMT ഭക്ഷ്യധാന്യങ്ങൾ സബ്സിഡിയായി വിതരണം ചെയ്തു. ഒരു പ്രധാന സൂചകമെന്ന നിലയിൽ, ഈ പദ്ധതിക്ക് കീഴിൽ സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും നിലവിൽ പ്രതിമാസം ശരാശരി 2.7 കോടി പോർട്ടബിലിറ്റി ഇടപാടുകൾ  രേഖപ്പെടുത്തുന്നു.
ഒരു രാജ്യം ഒരു റേഷൻ കാർഡ് പദ്ധതിയുടെ ഭാഗമായി പ്രത്യേകം രൂപകൽപ്പന ചെയ്ത ആൻഡ്രോയിഡ് മൊബൈൽ ആപ്പ് 13 ഭാഷകളിൽ ലഭ്യമാണ്. ഇത് ഏകദേശം 20 ലക്ഷം തവണ ഡൗൺലോഡ് ചെയ്തു. കൂടാതെ, കുടിയേറ്റ എൻ എഫ് എസ് എ ഗുണഭോക്താക്കൾക്കായി 5 അക്കമുള്ള ‘14445’ ടോൾ ഫ്രീ നമ്പറും ഈ പദ്ധതിക്ക് കീഴിൽ മിക്ക സംസ്ഥാനങ്ങളിലും/കേന്ദ്രഭരണ പ്രദേശങ്ങളിലും ലഭ്യമാണ്.
----
(Visitor Counter : 191
പ്രധാനമന്ത്രിയുടെ ഓഫീസ്
കൊടുങ്കാറ്റിലും ഇടിമിന്നലിലും ബിഹാറിലെ പല ജില്ലകളിലും ഉണ്ടായ മരണങ്ങളിൽ പ്രധാനമന്ത്രി അനുശോചനം രേഖപ്പെടുത്തി
ബിഹാറിലെ പല ജില്ലകളിലും കൊടുങ്കാറ്റും ഇടിമിന്നലും മൂലമുണ്ടായ മരണങ്ങളിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പ്രാദേശിക ഭരണകൂടം രക്ഷാപ്രവർത്തനം ഊർജിതമായി നടത്തുന്നുണ്ടെന്നും അദ്ദേഹം പറഞ്ഞു.
പ്രധാനമന്ത്രി ട്വീറ്റ് ചെയ്തു:
"ബിഹാറിലെ പല ജില്ലകളിലും കൊടുങ്കാറ്റിലും ഇടിമിന്നലിലും ഉണ്ടായ ജീവഹാനിയിൽ അഗാധമായ ദുഃഖമുണ്ട്. ഈ ഭീമമായ നഷ്ടം താങ്ങാൻ ദൈവം ദുഖിതരായ കുടുംബങ്ങൾക്ക് ശക്തി നൽകട്ടെ. സംസ്ഥാന സർക്കാരിന്റെ മേൽനോട്ടത്തിലുള്ള പ്രാദേശിക ഭരണകൂടം ദുരിതാശ്വാസത്തിലും രക്ഷാപ്രവർത്തനത്തിലും ഏർപ്പെട്ടിരിക്കുന്നു. "
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19: രാജ്യത്തു ദിനംപ്രതിയുള്ള പുതിയ രോഗബാധിതരുടെ എണ്ണം തുടര്ച്ചയായി കുറയുന്നു; കഴിഞ്ഞ 24 മണിക്കൂറിനുള്ളില് 16,311 പേര്ക്കു രോഗബാധ
229 ദിവസത്തിനുശേഷം പ്രതിദിന മരണസംഖ്യ 170ന് താഴെയായി
നിരവധി ദിവസങ്ങളായി പ്രതിദിന കോവിഡ് ബാധിതരുടെ എണ്ണം രാജ്യത്തു കുറഞ്ഞുവരികയാണ്. കഴിഞ്ഞ 24 മണിക്കൂറിനിടെ 16,311 പേര്ക്കാണു പുതുതായി രോഗബാധ സ്ഥിരീകരിച്ചത്.
രാജ്യത്തു പ്രതിദിന മരണവും കുറയുകയാണ്. 229 ദിവസത്തിനുശേഷം മരണസംഖ്യ 170 ല് താഴെയായി. പുതുതായി രോഗം ബാധിക്കുന്നവരുടെ എണ്ണം കുറയുന്നതും ഉയര്ന്ന രോഗമുക്തി നിരക്കും ചികിത്സയിലുള്ളവരുടെ എണ്ണം കുറയാന് ഇടയാക്കി.
ഇന്ത്യയില് നിലവില് ചികിത്സയിലുള്ളവരുടെ എണ്ണം 2.25 ലക്ഷമായി  കുറഞ്ഞു. ആകെ രോഗബാധിതരുടെ 2.13% മാത്രമാണിത്.
കഴിഞ്ഞ 24 മണിക്കൂറിനിടെ 16,959 പേര് രോഗമുക്തരായി. ഇത് ചികിത്സയിലുള്ളവരുടെ എണ്ണത്തില് 809 ന്റെ കുറവിന് ഇടയാക്കി.
ആകെ രോഗമുക്തരുടെ എണ്ണം 10,092,909 ആണ്. രോഗമുക്തരും ചികിത്സയിലുള്ളവരും തമ്മിലുള്ള അന്തരം ക്രമമായി വര്ധിക്കുകയാണ്. ഇപ്പോഴിത് 99 ലക്ഷത്തോട് അടുക്കുന്നു .
രോഗമുക്തി നിരക്ക് ഇന്ന് 96.43 ശതമാനമായി വര്ധിച്ചു. ഇത് ലോകത്തിലെ ഏറ്റവും ഉയര്ന്ന നിരക്കുകളില് ഒന്നാണ്.
പുതുതായി രോഗമുക്തരായവരുടെ 78.56% 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. കേരളത്തിലാണു കൂടുതല് . മഹാരാഷ്ട്രയില് 2,302 പേരും ഛത്തീസ്ഗഢില് 962 പേരും രോഗമുക്തരായി.
പുതുതായി രോഗം സ്ഥിരീകരിച്ചവരുടെ 80.25% 9 സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് . 3,558 പുതിയ കേസുകളുമായി മഹാരാഷ്ട്രയാണ് തൊട്ടുപിന്നില്.
കഴിഞ്ഞ 24 മണിക്കൂറിനുള്ളില് 161 മരണമാണ് റിപ്പോര്ട്ട് ചെയ്തത്.
ഇതില് 69.57% ആറ് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. ഏറ്റവും കൂടുതല് ആളപായമുണ്ടായത് മഹാരാഷ്ട്രയില് . കേരളത്തിലും പശ്ചിമ ബംഗാളിലും യഥാക്രമം 23 ഉം 19 ഉം പേര് മരിച്ചു
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദി റഷ്യൻ ഫെഡറേഷൻ പ്രസിഡന്റ് വ്ളാദ്മിർ പുട്ടിനുമായി ടെലിഫോണ് സംഭാഷണം നടത്തി
ഉക്രെയ്നുമായി ബന്ധപ്പെട്ട സമീപകാല സംഭവവികാസങ്ങളെക്കുറിച്ച് പ്രസിഡന്റ് പുടിൻ പ്രധാനമന്ത്രിയെ ധരിപ്പിച്ചു. റഷ്യയും നാറ്റോ ഗ്രൂപ്പും തമ്മിലുള്ള അഭിപ്രായവ്യത്യാസങ്ങൾ സത്യസന്ധവും ആത്മാർത്ഥവുമായ സംഭാഷണത്തിലൂടെ മാത്രമേ പരിഹരിക്കാനാകൂ എന്ന തന്റെ ദീർഘകാല ബോധ്യം പ്രധാനമന്ത്രി ആവർത്തിച്ചു. അക്രമം ഉടൻ അവസാനിപ്പിക്കാൻ പ്രധാനമന്ത്രി അഭ്യർത്ഥിക്കുകയും നയതന്ത്ര ചർച്ചകളുടെയും സംഭാഷണങ്ങളുടെയും പാതയിലേക്ക് മടങ്ങാൻ എല്ലാ ഭാഗത്തുനിന്നും യോജിച്ച ശ്രമങ്ങൾ നടത്തണമെന്നും ആവശ്യപ്പെട്ടു.
ഉക്രെയ്നിലെ ഇന്ത്യൻ പൗരന്മാരുടെ, പ്രത്യേകിച്ച് വിദ്യാർത്ഥികളുടെ സുരക്ഷയെക്കുറിച്ചുള്ള ഇന്ത്യയുടെ ആശങ്കകളെക്കുറിച്ചും പ്രധാനമന്ത്രി റഷ്യൻ പ്രസിഡന്റിനെ ധരിപ്പിച്ചു. അവരുടെ സുരക്ഷിതമായ പുറത്തുകടക്കലിനും ഇന്ത്യയിലേയ്ക്കുള്ള മടക്കത്തിനുമാണ് ഇന്ത്യ ഏറ്റവും മുൻഗണന നൽകുന്നുവെന്നും അറിയിച്ചു.
തങ്ങളുടെ ഉദ്യോഗസ്ഥരും നയതന്ത്ര സംഘങ്ങളും കാലികമായ താൽപ്പര്യമുള്ള വിഷയങ്ങളിൽ പതിവ് സമ്പർക്കം പുലർത്തുന്നത് തുടരുമെന്ന് നേതാക്കൾ അറിയിച്ചു തങ്ങളുടെ ഉദ്യോഗസ്ഥരും നയതന്ത്ര സംഘങ്ങളും കാലികമായ താൽപ്പര്യമുള്ള വിഷയങ്ങളിൽ പതിവ് സമ്പർക്കം പുലർത്തുന്നത് തുടരുമെന്ന് നേതാക്കൾ വ്യക്തമാക്കി .
--ND--
(
റോഡ് ഗതാഗത, ഹൈവേ മന്ത്രാലയം
രജിസ്ട്രേഷൻ സർട്ടിഫിക്കറ്റ് നൽകുന്നതിനോ പുതുക്കുന്നതിനോ ഉള്ള ഫീസ് അടയ്ക്കുന്നതിൽ നിന്ന് ബാറ്ററി പ്രവർത്തിപ്പിക്കുന്ന വാഹനങ്ങളെ ഒഴിവാക്കാൻ നിർദ്ദേശിക്കുന്ന റോഡ് ഗതാഗത, ദേശീയപാത മന്ത്രാലയത്തിന്റെ കരട് വിജ്ഞാപനം പുറത്തിറക്കി .
ന്യൂ ഡൽഹി, ജൂൺ 1 ,2021
രജിസ്ട്രേഷൻ സർട്ടിഫിക്കറ്റ് നൽകുന്നതിനോ ,പുതുക്കുന്നതിനോ വേണ്ടി ബാറ്ററി ഓപ്പറേറ്റഡ് വാഹനങ്ങളെ  ഫീസ് അടയ്ക്കുന്നതിൽ നിന്ന് ഒഴിവാക്കാൻ നിർദ്ദേശിച്ചും , പുതിയ രജിസ്ട്രേഷൻ മാർക്കിന്റെ അസൈൻമെന്റിനും 1989 ലെ കേന്ദ്ര മോട്ടോർ വെഹിക്കിൾ നിയമം ഭേദഗതി ചെയ്യുന്നതിനായി ,2021 മെയ് 27 ന് റോഡ് ഗതാഗത, ദേശീയപാത മന്ത്രാലയം കരട് വിജ്ഞാപനം പുറപ്പെടുവിച്ചു. ഇ-മൊബിലിറ്റി പ്രോത്സാഹിപ്പിക്കുന്നതിന്റെ ഭാഗമായാണിത് .ഈ കരട് വിജ്ഞാപനം പുറപ്പെടുവിച്ച തീയതി മുതൽ മുപ്പത് ദിവസത്തിനുള്ളിൽ പൊതുജനങ്ങളിൽ നിന്നും എല്ലാ പങ്കാളികളിൽ നിന്നും അഭിപ്രായങ്ങൾ സ്വീകരിക്കുന്നതാണ്.
IE
(Visitor Counter : 132
മന്ത്രിസഭ
പൊതു അതിർത്തി നദിയായ കുഷിയറയിൽ നിന്ന് 153 ക്യുസെക്സ് വീതം വെള്ളം പിൻവലിക്കുന്നത് സംബന്ധിച്ച് ഇന്ത്യയും ബംഗ്ലാദേശും തമ്മിലുള്ള ധാരണാപത്രത്തിന് മന്ത്രിസഭ അംഗീകാരം നൽകി.
പൊതു അതിർത്തി നദിയായ കുഷിയറയിൽ നിന്ന് ഇന്ത്യയും ബംഗ്ലാദേശും 53 ക്യുസെക്സ് വീതം വെള്ളം പിൻവലിക്കുന്നത് സംബന്ധിച്ച് ഇരു രാജ്യങ്ങളും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം ഇന്ന് മുൻകാല പ്രാബല്യത്തോടെ അംഗീകാരം നൽകി
വരണ്ട സീസണിൽ  പൊതു അതിർത്തി നദിയായ കുഷിയറയിൽ നിന്ന് തങ്ങളുടെ ഉപഭോഗത്തിനായി 153 ക്യുസെക്സ് വീതം വെള്ളം പിൻവലിക്കുന്നതിന് 2022 സെപ്തംബർ 6-ന് ഇന്ത്യാ ഗവൺമെന്റിന്റെ ജലശക്തി മന്ത്രാലയവും ബംഗ്ലദേശ് ഗവൺമെന്റിന്റെ ജലവിഭവ മന്ത്രാലയവും തമ്മിൽ ധാരണാപത്രം ഒപ്പുവച്ചിരുന്നു.
ഈ ധാരണാപത്രം അസം ഗവൺമെന്റിന് അവരുടെ ഉപഭോഗ ജല ആവശ്യത്തിനായി വരണ്ട സീസണിൽ  കുഷ്യാര നദിയുടെ പൊതുമേഖലയിൽ നിന്ന് 153 ക്യുസെക്സ് വരെ വെള്ളം പിൻവലിക്കാൻ പ്രാപ്തമാക്കും.
വരണ്ട സീസണിൽ ഓരോ ഭാഗത്തും വെള്ളം പിൻവലിക്കുന്നത് നിരീക്ഷിക്കാൻ ഇരു രാജ്യങ്ങളും ചേർന്ന് ഒരു സംയുക്ത നിരീക്ഷണ സംഘം രൂപീകരിക്കും.
-ND-
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ ആദ്യമായി, ബസുമതി അരിയ്ക്ക് സമഗ്ര നിയന്ത്രണ മാനദണ്ഡങ്ങൾ FSSAI വിജ്ഞാപനം ചെയ്തു; 2023 ഓഗസ്റ്റ് 1 മുതൽ നടപ്പിലാക്കും
ന്യൂ ഡൽഹി: ജനുവരി 12, 2023
രാജ്യത്ത് ആദ്യമായി, ഫുഡ് സേഫ്റ്റി ആൻഡ് സ്റ്റാൻഡേർഡ്സ് അതോറിറ്റി ഓഫ് ഇന്ത്യ  ബസുമതി അരിയുടെ  തിരിച്ചറിയൽ മാനദണ്ഡങ്ങൾ  വ്യക്തമാക്കിയിട്ടുണ്ട്. ഫുഡ് സേഫ്റ്റി ആൻഡ് സ്റ്റാൻഡേർഡ്സ്  നിയമത്തിലെ ഇതുമായി ബന്ധപ്പെട്ട ആദ്യ ഭേദഗതി ചട്ടങ്ങൾ, 2023, ഇന്ത്യൻ ഗസറ്റിൽ വിജ്ഞാപനം ചെയ്തു.
ഈ മാനദണ്ഡങ്ങൾ അനുസരിച്ച്, ബസുമതി അരിക്ക് ബസുമതി അരിയുടെ സ്വാഭാവിക സുഗന്ധം ഉണ്ടായിരിക്കണം. കൂടാതെ കൃത്രിമ നിറങ്ങൾ, പോളിഷിംഗ് ഏജന്റുകൾ, കൃത്രിമ സുഗന്ധങ്ങൾ എന്നിവയിൽ നിന്ന് ഇവ മുക്തമായിരിക്കും. ധാന്യങ്ങളുടെ ശരാശരി വലിപ്പം, പാചകം ചെയ്തതിന് ശേഷമുള്ള അവയുടെ നീളം കൂടൽ അനുപാതം; ഈർപ്പത്തിന്റെ പരമാവധി പരിധി, അമിലോസ് ഉള്ളടക്കം, യൂറിക് ആസിഡ്, വികലമായ/കേടായ ധാന്യങ്ങൾ, ബസുമതി ഇതര അരിയുടെ സാന്നിധ്യം തുടങ്ങി ബസുമതി അരിയുടെ മറ്റു ഗുണനിലവാര മാനദണ്ഡങ്ങളും ഇതിൽ വ്യക്തമാക്കുന്നു.
ബസുമതി അരിയുടെ വ്യാപാരത്തിൽ ന്യായമായ രീതികൾ സ്ഥാപിക്കുന്നതിനും ആഭ്യന്തരമായും ആഗോളതലത്തിലും ഉപഭോക്തൃ താൽപ്പര്യം സംരക്ഷിക്കുന്നതിനുമാണ് ഈ മാനദണ്ഡങ്ങൾ ലക്ഷ്യമിടുന്നത്. ഈ മാനദണ്ഡങ്ങൾ 2023 ഓഗസ്റ്റ് 1 മുതൽ നടപ്പിലാക്കും.
(ബന്ധപ്പെട്ട ഗവണ്മെന്റ് വകുപ്പുകൾ / ഏജൻസികൾ, മറ്റ് പങ്കാളികൾ എന്നിവരുമായി വിപുലമായ കൂടിയാലോചനകളിലൂടെയാണ് ഈ നിയന്ത്രണ മാനദണ്ഡങ്ങൾ രൂപപ്പെടുത്തിയിരിക്കുന്നത്.
ജൽ ശക്തി മന്ത്രാലയം
"സ്മാർട്ട് ജലവിതരണ അളവ് നിരീക്ഷണ സംവിധാനം” വികസിപ്പിക്കുന്നതിനുള്ള മത്സരം
(ദേശീയ ജൽ ജീവൻ ദൗത്യം, കേന്ദ്ര ഇലക്ട്രോണിക്സ് വിവരസാങ്കേതിക മന്ത്രാലയത്തിന്റെ പങ്കാളിത്തത്തോടെ 2020 സെപ്റ്റംബർ 15 ന് ‘സ്മാർട്ട് ജലവിതരണ അളവ് നിരീക്ഷണ സംവിധാനം' വികസിപ്പിക്കുന്നതിനായി ഐ.സി.ടി. ഗ്രാൻഡ് ചലഞ്ചിന് തുടക്കം കുറിച്ചു.
ദേശീയ ജൽ ജീവൻ ദൗത്യം, ഗ്രാൻഡ് ചലഞ്ചിന്റെ ഉപയോക്തൃ ഏജൻസിയും, ബാംഗ്ലൂർ സി-ഡാക് പദ്ധതിയുടെ നിവ്വഹണ ഏജൻസിയും ആയിരിക്കും. ആകെ 218 അപേക്ഷകളാണ് ലഭിച്ചത്. അക്കാദമിക്, വ്യാവസായിക രംഗങ്ങളിലെയും, ദേശീയ ജൽ ജീവൻ ദൗത്യം, ഇലക്ട്രോണിക്സ് വിവരസാങ്കേതിക മന്ത്രാലയം, സി-ഡാക്, മീറ്റി എന്നിവിടങ്ങളിലെയും വിദഗ്ധരെ ഉൾപ്പെടുത്തിയാണ് ജൂറി രൂപീകരിച്ചത്.
2020 നവംബർ 20 ന് ഐസിടി ഗ്രാൻഡ് ചലഞ്ചിന്റെ ഫലങ്ങൾ പ്രഖ്യാപിച്ചു. പ്രോട്ടോടൈപ്പ്  ഘട്ടത്തിൽ 10 അപേക്ഷകരെ തിരഞ്ഞെടുത്തു. ഓരോരുത്തർക്കും ഏഴര ലക്ഷം രൂപ വീതം സഹായം നൽകും.
പ്രോട്ടോടൈപ്പുകൾ  ഇപ്പോൾ വികസന ഘട്ടത്തിലാണ്. 2021 ജനുവരി അവസാന വാരത്തിൽ പ്രോട്ടോടൈപ്പുകൾ ജൂറി വിലയിരുത്തും. 'സ്മാർട്ട് വാട്ടർ സപ്ലൈ മെഷർമെന്റ് ആന്റ് മോണിറ്ററിംഗ് സിസ്റ്റം’ നടപ്പാക്കുന്നതിനായി സാങ്കേതികമായി മികച്ചതും സാമ്പത്തികമായി ലാഭകരവുമായ നാല് മാതൃകകൾ തിരഞ്ഞെടുക്കുകയും ഓരോ ടീമിനും സിസ്റ്റം വികസിപ്പിക്കാനായി 25 ലക്ഷം രൂപ വീതം നൽകുകയും ചെയ്യും.
ഇതിന് ശേഷം രാജ്യത്തുടനീളം 25 സ്ഥലങ്ങളിൽ ഫീൽഡ് ട്രയലും നടത്തും. പ്രകടനം അടിസ്ഥാനമാക്കിയുള്ള മൂല്യനിർണ്ണയത്തിനു ശേഷം, ഒരു വിജയിയെയും രണ്ട് റണ്ണറപ്പുകളെയും തിരഞ്ഞെടുത്ത് 50 ലക്ഷം , 20 ലക്ഷം വീതം  നൽകും.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള് : രാജ്യത്തെ മരണനിരക്ക് ആദ്യമായി 2.5 ശതമാനത്തില് താഴെയായി
29 സംസ്ഥാനങ്ങളിലെ/ കേന്ദ്രഭരണപ്രദേശങ്ങളിലെ നിരക്ക് ദേശീയ ശരാശരിയെക്കാള് കുറവ്
കേന്ദ്ര ഗവണ്മെന്റിന്റെയും സംസ്ഥാനങ്ങളിലെ /കേന്ദ്രഭരണപ്രദേശങ്ങളിലെ ഗവണ്മെന്റുകളുടെയും കൂട്ടായ പരിശ്രമത്തിലൂടെ ഫലപ്രദമായ ചികിത്സ ഉറപ്പാക്കി രാജ്യത്തെ മരണനിരക്ക് 2.5 ശതമാനത്തില് താഴെ എത്തിക്കാൻ സാധിച്ചു. ഫലപ്രദമായ നിയന്ത്രണം, വ്യാപക പരിശോധന, ചികിത്സാ മാനദണ്ഡങ്ങള് എന്നിവയുടെ കൃത്യമായ സമീപനത്തിലൂടെയാണ് മരണനിരക്കു ഗണ്യമായി കുറയ്ക്കാന് കഴിഞ്ഞത്. നിലവില് മരണനിരക്ക് കുറഞ്ഞ് 2.49 ശതമാനത്തിലെത്തി. ലോകത്ത് മരണനിരക്ക് ഏറ്റവും കുറഞ്ഞ രാജ്യങ്ങളിലൊന്നാണ് ഇന്ത്യ.
കേന്ദ്രത്തിന്റെ മാര്ഗനിര്ദേശപ്രകാരം സംസ്ഥാനങ്ങളിലെ / കേന്ദ്രഭരണപ്രദേശങ്ങളിലെ ഗവണ്മെന്റുകള് പൊതു-സ്വകാര്യ മേഖലകളള് സംയോജിപ്പിച്ച് പരിശോധനയും ആശുപത്രികളിലെ അടിസ്ഥാന സൗകര്യങ്ങളും വര്ധിപ്പിച്ചു. വയോജനങ്ങള്, ഗര്ഭിണികള്, മറ്റുരോഗങ്ങളുള്ളവര് തുടങ്ങിയ രോഗപ്രതിരോധശേഷി കുറഞ്ഞവരെ കണ്ടെത്തുന്നതിനായി പല സംസ്ഥാനങ്ങളും ജനസംഖ്യാ സര്വേ നടത്തി. രോഗം പിടിപെടാന് സാധ്യതയുള്ളവരെ മൊബൈല് ആപ്ലിക്കേഷനുകള് ഉള്പ്പെടെ ഉപയോഗിച്ച് തുടര്ച്ചയായി നിരീക്ഷിക്കുന്നു. അതുകൊണ്ടുതന്നെ രോഗം നേരത്തെ തിരിച്ചറിയാനും സമയബന്ധിതമായ ചികിത്സ നല്കാനും മരണനിരക്കു കുറയ്ക്കാനും സഹായിക്കുന്നു. താഴേത്തട്ടില്, മുന്നിര ആരോഗ്യ പ്രവര്ത്തകരായ ആശമാര്, എഎന്എമ്മുമാര് എന്നിവര് കുടിയേറ്റക്കാരുമായി ഇടപഴകി അവരില് അവബോധം വര്ധിപ്പിച്ചു. അതിന്റെ ഫലമായി, രാജ്യത്തെ 29 സംസ്ഥാനങ്ങള്/കേന്ദ്രഭരണപ്രദേശങ്ങള് മരണനിരക്കില് ദേശീയ ശരാശരിയെക്കാള് താഴെയായി. 5 സംസ്ഥാനങ്ങളില്/കേന്ദ്രഭരണപ്രദേശങ്ങളില് മരണനിരക്ക് പൂജ്യമാണ്. 14 സംസ്ഥാനങ്ങളില്/കേന്ദ്രഭരണപ്രദേശങ്ങളില് ഒരു ശതമാനത്തില് താഴെയാണ് മരണനിരക്ക്. രാജ്യത്തെ പൊതുജനാരോഗ്യസംവിധാനത്തിന്റെ അഭിനന്ദനാര്ഹമായ പ്രവര്ത്തനങ്ങളെയാണ് ഇതു സൂചിപ്പിക്കുന്നത്.
സംസ്ഥാനം/കേന്ദ്രഭരണപ്രദേശം, മരണനിരക്ക്  എന്ന ക്രമത്തില്
മണിപ്പുര് 0.00
നാഗാലാന്ഡ് 0.00
സിക്കിം 0.00
മിസോറം 0.00
ആന്ഡമാന് നിക്കോബാര് ദ്വീപുകള് 0.00
ലഡാക്ക്  0.09
ത്രിപുര 0.19
അസം 0.23
ദാദ്ര - നാഗര് ഹാവേലി ആന്ഡ് ദാമന്-ദിയു 0.33
കേരളം 0.34
ഛത്തീസ്ഗഢ് 0.46
അരുണാചല് പ്രദേശ് 0.46
മേഘാലയ 0.48
ഒഡിഷ 0.51
ഗോവ 0.60
ഹിമാചല് പ്രദേശ് 0.75
ബിഹാര് 0.83
ഝാര്ഖണ്ഡ് 0.86
തെലങ്കാന 0.93
ഉത്തരാഖണ്ഡ് 1.22
ആന്ധ്രാപ്രദേശ് 1.31
ഹരിയാന 1.35
തമിഴ്നാട് 1.45
പുതുച്ചേരി 1.48
ചണ്ഡീഗഢ് 1.71
ജമ്മു കശ്മീര്  1.79
രാജസ്ഥാന് 1.94
കര്ണാടക 2.08
ഉത്തര് പ്രദേശ് 2.36
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
(
പ്രധാനമന്ത്രിയുടെ ഓഫീസ്
പ്രഥമ ഓഡിറ്റ് ദിവസ് ആഘോഷ പരിപാടിയെ പ്രധാനമന്ത്രി നാളെ അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി ആദ്യ ഓഡിറ്റ് ദിവസ് ആഘോഷ പരിപാടിയെ നാളെ അഭിസംബോധന ചെയ്യും നാളെ  രാവിലെ 10:30 ന് സിഎജി ഓഫീസ് പരിസരത്താണ് പരിപാടി. ചടങ്ങിൽ സർദാർ വല്ലഭായ് പട്ടേലിന്റെ പ്രതിമയും പ്രധാനമന്ത്രി അനാച്ഛാദനം ചെയ്യും.
സിഎജിയുടെ സ്ഥാപനത്തിന്റെ ചരിത്രപരമായ ഉത്ഭവവും കഴിഞ്ഞ കുറേ വർഷങ്ങളായി ഭരണം, സുതാര്യത, ഉത്തരവാദിത്തം എന്നിവയ്ക്ക് അത് നൽകിയ സംഭാവനകളെയും അടയാളപ്പെടുത്തുന്നതിനാണ് ഓഡിറ്റ് ദിനം ആഘോഷിക്കുന്നത്.
ഇന്ത്യയുടെ സിഎജിയും ചടങ്ങിൽ പങ്കെടുക്കും.
പ്രധാനമന്ത്രിയുടെ ഓഫീസ്
ലോക്സഭയില് ഭരണഘടന  ബില് 2023നെ പിന്തുണച്ചതിനും അര്ത്ഥവത്തായ സംവാദത്തിനും എല്ലാ അംഗങ്ങള്ക്കും പാര്ട്ടികള്ക്കും അവരുടെ നേതാക്കള്ക്കും പ്രധാനമന്ത്രി നന്ദി രേഖപ്പെടുത്തി
''രാജ്യത്തിന്റെ പാര്ലമെന്ററി യാത്രയിലെ സുവര്ണ്ണ നിമിഷമാണിത്''
''മാതൃശക്തിയുടെ മാനസികാവസ്ഥയെ ഇത് മാറ്റിമറിക്കുകയും, ഇത് സൃഷ്ടിക്കുന്ന ആത്മവിശ്വാസം രാജ്യത്തെ പുതിയ ഉയരങ്ങളിലേക്ക് കൊണ്ടുപോകുന്നതിനുള്ള സങ്കല്പ്പിക്കാനാവാത്ത ശക്തിയായി ഉയര്ന്നുവരികയും ചെയ്യും''
ഭരണഘടന  ബില് 2023 സംബന്ധിച്ച ലോക്സഭയിലെ പിന്തുണയ്ക്കും അര്ത്ഥവത്തായ ചര്ച്ചയ്ക്കും എല്ലാ രാഷ്ട്രീയ പാര്ട്ടികള്ക്കും പ്രധാനമന്ത്രിയും സഭാനേതാവുമായ ശ്രീ നരേന്ദ്ര മോദി ഇന്ന് നന്ദി രേഖപ്പെടുത്തി. പുതിയ പാര്ലമെന്റ് മന്ദിരത്തിലെ ആദ്യത്തെ പ്രധാന ഇനമായിരുന്ന ബില് ഇന്നലെ ലോക്സഭയില് ചര്ച്ച ചെയ്ത് പാസാക്കി.
ഇന്ന് നടപടികള് ആരംഭിച്ചപ്പോള് തന്നെ എഴുന്നേറ്റ പ്രധാനമന്ത്രി ഇന്നലത്തേത് 'ഇന്ത്യയുടെ പാര്ലമെന്ററി യാത്രയുടെ സുവര്ണ നിമിഷ'മാണെന്ന് പരാമര്ശിക്കുകയും ഈ നേട്ടത്തിന് എല്ലാ പാര്ട്ടികളിലെ എല്ലാ അംഗങ്ങളേയും അവരുടെ നേതാക്കളെയും പ്രശംസിക്കുകയും ചെയ്തു. ഇന്നലത്തെ തീരുമാനവും വരാനിരിക്കുന്ന രാജ്യസഭയിലെ പര്യവസാനവും മാതൃശക്തിയുടെ മാനസികാവസ്ഥയെ മാറ്റുമെന്നും അത് സൃഷ്ടിക്കുന്ന ആത്മവിശ്വാസം രാജ്യത്തെ പുതിയ ഉയരങ്ങളിലേക്ക് കൊണ്ടുപോകുന്നതിനുള്ള സങ്കല്പ്പിക്കാനാവാത്ത ശക്തിയായി ഉയര്ന്നുവരുമെന്നും അദ്ദേഹം പറഞ്ഞു. ''ഈ പവിത്രമായ ദൗത്യം സഫലമാക്കിയതിനുള്ള നിങ്ങളുടെ സംഭാവനകളേയും പിന്തുണയേയും അര്ത്ഥവത്തായ സംവാദത്തിനേയും സഭാ നേതാവെന്ന നിലയില് ഞാന് അംഗീകരിക്കുകയും എന്റെ ഹൃദയത്തിന്റെ അടിത്തട്ടില് നിന്ന് നന്ദി രേഖപ്പെടുത്തുകയും ചെയ്യുന്നു, പ്രധാനമന്ത്രി ഉപസംഹരിച്ചു.
NS
(
റെയില്വേ മന്ത്രാലയം
ശുചിത്വ ഭാരത ദൗത്യത്തിനു കീഴില് കാതലായ മാറ്റങ്ങള് വരുത്തി ഇന്ത്യന് റെയില്വെ
സ്വച്ഛ ഹി സേവാ ദേശീയ ശുചിത്വ പരിപാടിക്കുകീഴില് രണ്ടാഴ്ച നീണ്ടുനിന്ന ഹരിതാവരണ വ്യാപന ദൗത്യത്തില് ഇന്ത്യന് റെയില്വെ 13.27 ലക്ഷം വൃക്ഷത്തൈകള് നട്ടുപിടിപ്പിച്ചു. 1300 കിലോമീറ്റര് റൂട്ട് കിലോമീറ്റര് പാതയിലും സമീപ പ്രദേശങ്ങളിലും, 13.27 ലക്ഷം വൃക്ഷത്തൈകള് നടുകയും ഒഴിഞ്ഞുകിടക്കുന്ന ഭൂപ്രദേശങ്ങളും ഹരിത പൊതു ഇടങ്ങളാക്കി മാറ്റുകയും ചെയ്തു. റെയില്വേ കോളനികള്, ജോലി സ്ഥലങ്ങള് എന്നിവയെക്കൂടാതെ, റെയില്വേ സ്റ്റേഷനുകള്, ബഹുജന സമ്പര്ക്കമുള്ള ഓഫീസുകള് തുടങ്ങിയ പൊതു സ്ഥാപനങ്ങളില് സംഘടിപ്പിച്ച ശുചിത്വ പ്രചാരണ പരിപാടിയില് റെയില്വേ ഓഫീസര്മാരുടെയും, ജീവനക്കാരുടെയും സജീവ പങ്കാളിത്തമുണ്ടായി.
ശുചിത്വ ഭാരത ദൗത്യ പരിപാടിക്കുകീഴില് നടപ്പുവര്ഷം 1400 സ്റ്റേഷനുകളില് 1800 കക്കൂസുകള് പുതിയതായി നിര്മ്മിക്കുകയോ മെച്ചപ്പെടുത്തുകയോ ചെയ്തു. ലക്ഷ്യമിട്ട 2700 സ്റ്റേഷനുകളില് 2700 കക്കൂസുകളുടെ നിര്മ്മാണം പുരോഗമിക്കുന്നു. ഇതില് 200 എണ്ണം ദിവ്യാംഗര്ക്കുവേണ്ടിയുള്ളതാണ്. ലക്ഷ്യമിട്ട 2700 സ്റ്റേഷനുകളിലും കക്കൂസുകളുടെ നിര്മ്മാണം പുരോഗമിക്കുന്നു. ഇതിനായി 300 കോടി രൂപയാണ് റെയില്വേ നീക്കിവെച്ചത്.
(GK MRD - 760